LT Europos Sąjungos oficialusis leidinys C 100/6

Valstybių narių perduota trumpa informacija apie valstybės pagalbą, teikiamą pagal Komisijos reglamentą (EB) Nr. 1857/2006 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantis Reglamentą (EB) Nr. 70/2001, perdirbimu ir prekyba

(2008/C 100/04)

XA numeris: XA 384/07

Valstybė narė: Belgija

Regionas: Vlaanderen

Pagalbos schemos arba individualią pagalbą gaunančios bendrovės pavadinimas: Vlaams Centrum voor Agro- en Visserijmarketing vzw (VLAM)

Teisinis pagrindas: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Pagal schemą planuojamos metinės išlaidos arba visa bendrovei suteiktos individualios pagalbos suma: 60 000 EUR subsidija trims programoms paskirstyta taip:

34 000 EUR už suteiktas konsultavimo paslaugas;

9 000 EUR už pasikeitimo žiniomis forumų organizavimą;

17 000 EUR už leidinius.

Didžiausias pagalbos intensyvumas: Pagalbos intensyvumas – 100 %

Įgyvendinimo data: Pagalba bus pradėta teikti 2008 m. sausio 1 d.

Pagalbos schemos arba individualios pagalbos laikotarpis: Pagalba bus teikiama veiklai, vykdomai nuo 2008 m. sausio 1 d. iki 2008 m. gruodžio 31 d.

Pagalbos tikslas: Pelno nesiekianti organizacija VLAM nori 2008 m. įgyvendinti aktyvią logotipo sukūrimo ir išplatinimo kampaniją, kad vartotojai galėtų atskirti vietas, kuriose parduodami ūkiuose pagaminti produktai. Ši kampanija sukurta tam, kad gamintojams ir vartotojams būtų lengviau užmegzti ir išlaikyti ryšius.

VLAM ketina vykdyti tokią veiklą:

Pagalba teikiama pagal Reglamento (EB) Nr. 1857/2006 15 straipsnį ir yra suderinama su to straipsnio nuostatomis:

15 straipsnio 2 dalies c punktas: išlaidoms, susijusioms su trečiųjų šalių teikiamomis konsultavimo paslaugomis, atlygiu už paslaugas, kurios nelaikomos nuolatine arba periodine veikla, nėra susijusios su įprastomis įmonės veiklos išlaidomis, t. y. išlaidomis už įprastines konsultavimo mokesčių klausimais paslaugas, reguliarias juridines paslaugas arba reklamą;

15 straipsnio 2 dalies d punktas: išlaidoms, susijusioms su konkursų, parodų, mugių ir forumų organizavimu ir dalyvavimu juose siekiant pasikeisti veiklos informacija;

15 straipsnio 2 dalies f punktas: leidiniams, pavyzdžiui, katalogams arba tinklavietėms, kuriose pateikiama faktinė informacija apie atitinkamo regiono arba atitinkamo produkto gamintojus, jei ši informacija ir jos pateikimas yra neutralus ir jei visi atitinkami gamintojai turi lygias galimybes būti minimi šiose leidiniuose

Ekonomikos sektorius (-iai): Žemdirbystė ir gyvulininkystė.

Pagalbą teikiančios institucijos pavadinimas ir adresas:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Interneto adresas: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Kita informacija: Be valstybės pagalbos būtų neįmanoma pasiekti programos tikslą ir įgyvendinti projektą.

Jules VAN LIEFFERINGE

Generalinis sekretorius

XA numeris: XA 387/07

Valstybė narė: Ispanija

Regionas: Comunidad Valenciana

Pagalbos schemos arba įmonės, gaunančios individualią pagalbą, pavadinimas: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Teisinis pagrindas: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Planuojamos metinės išlaidos pagal schemą arba bendra įmonei suteiktos individualios pagalbos suma: Planuojamos pagalbos vyšnių auginimui išlaidos – 1 300 000 EUR.

Planuojamos pagalbos vynmedžių auginimui išlaidos – 150 000 EUR

Didžiausias pagalbos intensyvumas: Remiantis skaičiavimo formule numatomas pagalbos intensyvumas bet kuriuo atveju neviršys 49,74 % vyšnių ir 39,98 % vynmedžių atveju.

Didžiausia pagalba vyšnių auginimui – 20 000 EUR.

Vienam ūkininkui skiriama pagalba vynmedžių auginimui neviršys didžiausios pagalbos, apskaičiuotos pagal Reglamento (EB) Nr. 1857/2006 11 straipsnio 2 ir 3 dalis

Įgyvendinimo data: Dešimt dienų po paskelbimo autonominio Valensijos regiono oficialiajame leidinyje

Pagalbos schemos taikymo arba individualios pagalbos teikimo trukmė: iki 2008 12 31

Pagalbos tikslas: Pagalba skirta kompensuoti ūkininkų patirtus nuostolius dėl prarasto gamybos potencialo vyšnynuose ir vynuogynuose, kurie 2006–2007 metais nukentėjo dėl nepalankių oro sąlygų, taip sudarant sąlygas tolesnei atitinkamų valdų veiklai.

11 straipsnis. Pagalba, teikiama nuostoliams, patirtiems dėl nepalankių oro sąlygų, atlyginti.

Pagalba skirta pajamų iš prekybos produktu sumažėjimui dėl nepalankių oro sąlygų kompensuoti

Ekonomikos sektorius (-iai): Žemės ūkio sektorius: vyšnių ir vynmedžių auginimas

Pagalbą teikiančios institucijos pavadinimas ir adresas:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Interneto adresas: http://www.docv.gva.es/portal/portal/2007/12/03/pdf/2007_14504.pdf

Valensija, 2007 m. lapkričio 26 d.

Žemės ūkio gamybos generalinė direktorė

Laura PEÑARROYA FABREGAT

XA numeris: XA 388/07

Valstybė narė: Italija

Regionas: Piemonte

Pagalbos schemos arba įmonės, gaunančios individualią pagalbą, pavadinimas: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Teisinis pagrindas: Legge regionale n. 29/2002

d.g.r. n. 36-6961 del 24 settembre 2007

Pagal schemą planuojamos metinės išlaidos arba visa įmonei suteiktos individualios pagalbos suma: Pagal schemą planuojamos metinės išlaidos 0,4 mln. EUR

Visa pagalbos individualioms įmonėms suma 2,4 mln. EUR

Didžiausias pagalbos intensyvumas: Didžiausias pagalbos intensyvumas:

100 % išlaidų rinkai tirti, produktui kurti ir gamybos standartams nustatyti (žr. 2007 m. rugsėjo 24 d. Regionų Tarybos sprendimo Nr. 36–6961 priedo 1.2.1.A punktą);

100 % išlaidų, susijusių su konsultacijomis techniniais klausimais sudarant prekybinius susitarimus ir partneryste (žr. 2007 m. rugsėjo 24 d. Regionų Tarybos sprendimo Nr. 36–6961 priedo 1.2.1.B punktą);

100 % išlaidų, susijusių su skatinimo priemonėmis, dalyvavimu mugėse ir panašiuose renginiuose (žr. 2007 m. rugsėjo 24 d. Regionų Tarybos sprendimo Nr. 36–6961 priedo 1.2.1.D punktą)

Įgyvendinimo data:

Pagalbos schemos arba individualios pagalbos teikimo laikotarpis: Iki 2013 m. gruodžio 31 d.

Pagalbos tikslas ir reikalavimus atitinkančios išlaidos: Pagalbos tikslai:

Valstybės pagalba, kaip apibrėžta Reglamento (EB) Nr. 1857/2006 14 straipsnyje, skiriama kokybiškų žemės ūkio produktų gamybai skatinti.

Visų pirma, pagalba gali būti skiriama pirminės produktų gamybos įmonių toliau išvardytos veiklos išlaidoms padengti, jei jos yra susijusios su kokybiškų žemės ūkio produktų kūrimu:

— padengti išlaidoms, susijusioms su rinkos tyrimu, produkto koncepcija ir dizainu, įskaitant pagalbą, skiriamą rengiant paraiškas dėl geografinių nuorodų ir kilmės vietos nuorodų pripažinimo arba siekiant gauti specifinių savybių sertifikatus pagal atitinkamus Bendrijos reglamentus;

— kokybės užtikrinimo sistemoms, tokioms kaip ISO 9000 arba 14000 serijos, rizikos veiksnių analize ir svarbiaisiais valdymo taškais (RVASVT) pagrįstoms sistemoms, atsekamumo sistemoms, autentiškumo laikymosi užtikrinimo ir prekybos normų arba aplinkosaugos audito sistemoms įdiegti;

— mokyti darbuotojus taikyti minėtas schemas ir sistemas;

— padengti mokesčių, kuriuos ima pripažintos sertifikavimo įstaigos už pradinį kokybės užtikrinimo ir panašių sistemų sertifikavimą, išlaidas;

— privalomų kontrolės priemonių, kurių pagal atitinkamus Bendrijos arba nacionalinės teisės aktus imasi kompetentingos valdžios institucijos arba kurios taikomos jų vardu, išlaidoms padengti, jeigu pagal Bendrijos teisės aktus nereikalaujama, kad įmonės pačios padengtų tokias išlaidas;

Valstybės pagalba, kaip apibrėžta Reglamento (EB) Nr. 1857/2006 15 straipsnyje, skiriama skatinti prekybos sutarčių sudarymą ir partnerystės santykius.

Gali būti padengiamos išlaidos, susijusios su trečiųjų šalių teikiamomis konsultacinėmis paslaugomis: atlygiu už paslaugas, kurios nelaikomos nuolatine arba periodine veikla, nėra susijusios su įprastomis įmonės veiklos išlaidomis, pavyzdžiui, įprastinės konsultavimo mokesčių klausimais paslaugos, reguliariai teikiamos juridinės paslaugos arba reklama;

Valstybės pagalba, kaip apibrėžta Reglamento (EB) Nr. 1857/2006 15 straipsnyje, skiriama skatinti dalyvauti pardavimą skatinančiuose renginiuose (mugėse ir panašiuose).

Visų pirma, pagalba gali būti skiriama siekiant padengti pirminės gamybos įmonių toliau išvardytas išlaidas, susijusias su forumų organizavimu ir dalyvavimu juose siekiant pasidalinti susijusia informacija, informacija apie konkursus, parodas ir muges:

— registracijos mokesčiams padengti;

— kelionės išlaidoms padengti;

— publikavimo išlaidoms padengti;

— parodos stendų nuomos mokesčiams padengti;

— simboliniams konkursų prizams, kurių vertė neviršija 250 EUR už vieną prizą vienam laimėtojui, steigti.

Pagalba taip pat gali būti skiriama siekiant padengti leidinių, pavyzdžiui, katalogų arba interneto svetainių, kuriuose pateikiama faktinė informacija apie atitinkamo regiono arba atitinkamo produkto gamintojus, rengimo išlaidas, jei ši informacija ir jos pateikimas yra neutralūs ir visi suinteresuoti gamintojai turi lygias galimybes būti minimi šiuose leidiniuose

Ekonomikos sektorius (-iai): Žemės ūkis, su juo susijusios paslaugos ir veiklos sritys. Visi gamybos sektoriai, kurių produktai atitinka Reglamento (EB) Nr. 1857/2006 2 straipsnio 2 dalyje pateikiamą apibrėžimą

Pagalbą teikiančios institucijos pavadinimas ir adresas:

Regione Piemonte Direzione Agricoltura Corso Stati Uniti, 21 I-10129 Torino

Interneto svetainė: Tiesioginė nuoroda, kur galima rasti visą pagalbos schemos tekstą:

http://www.regione.piemonte.it/governo/bollettino/abbonati/2007/39/suppo2/00000001.htm

Kita informacija: Planuojama pagalbos schemos trukmė yra iki 2013 m., t.y. iki Bendrijos 2007-2013 m. valstybės pagalbos žemės ūkio ir miškininkystės sektoriuose gairių (OL C 319, 2006 12 27, p. 1), išimties tvarkos reglamento ir Reglamento (EB) Nr. 1857/2006 galiojimo pabaigos. Metinės 400 000 EUR išlaidos numatytos daugiamečiame Piemonte regiono biudžete, kuris patvirtintas 2007 m. balandžio 23 d. Regionų įstatymu Nr. 10 2007, 2008 ir 2009 metams. 2010-2013 m. lėšos, numatytos pagal pagalbos schemą, kasmet skirstomos vėlesniuose regioninės valdžios apskaitos ir finansinio pobūdžio teisės aktuose.

XA Nr.: XA 390/07

Valstybė narė: Prancūzija

Regionas: Département de l'Hérault

Pagalbos schemos pavadinimas: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Teisinis pagrindas:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Planuojamos metinės išlaidos pagal schemą: 70 000 EUR atsižvelgiant į biudžeto išteklius

Didžiausias pagalbos intensyvumas: Nuo 15 % iki 40 % visų reikalavimus atitinkančių išlaidų, atsižvelgiant į perkamą įrengimą, kitą viešąjį finansavimą, nes departamento taryba stebės, kad nebūtų viršyta 40 % riba, jei pagalba yra gaunama iš kelių šaltinių

Taikymo data: Kai tik Komisija patvirtins gavusi pranešimą

Pagalbos schemos trukmė: 2007–2013 m.

Pagalbos tikslas: Pagalbos schema atitinka Reglamento (EB) Nr. 1857/2006 4 straipsnio nuostatas.

Įgyvendinant šią programą bus prisidėta siekiant aplinkos apsaugos tikslo, kaip apibrėžta minėto reglamento 4 straipsnio 3 dalies d punkte.

Bus kompensuotos reikalavimus atitinkančios išlaidos, skirtos kokybiškiems žemės ūkio įrengimams pirkti, dėl kurių bus sunaudojama mažiau ypač taršių cheminių trąšų ir augalų apsaugos produktų, sumažės dirvožemio tarša ir taip bus prisidėta prie labiau aplinką tausojančių auginimo metodų vystymosi. Pavyzdžiui, cheminį piktžolių naikinimą pakeitus mechaniniu mažiau naudojama herbicidų, taip sumažėja jų kiekis dirvožemyje ir požeminiuose bei paviršiniuose vandenyse.

Taip pat dėl šios pagalbos sumažės individualios gamybos išlaidos, kaip apibrėžta Reglamento (EB) Nr. 1857/2006 4 straipsnio 3 dalies a punkte, nes jas padengs žemės ūkio įrangos naudotojų kooperatyvai. Dėl investicijų į žemės ūkio įrangos naudotojų kooperatyvus poreikiai taps bendri; ūkininkai optimizuos ir suplanuos savo investicijas atsižvelgdami į kelių ūkių poreikius. Įrengimus perkant žemės ūkio įrangos naudotojų kooperatyvams dingsta pernelyg didelių individualių investicijų tikimybė. Tai skatina ūkių konkurencingumą, kitiems rodikliams nesikeičiant.

Reikalavimus atitinkančių žemės ūkio įrengimų sąrašas pridedamas prie šios pagalbos schemos

Ekonomikos sektorius (-iai): Pagalba gali būti skiriama visiems žemės ūkio įrangos naudotojų kooperatyvams neatsižvelgiant į jų veiklos sektorių, jei jie atitinka Bendrijos teisės aktuose naudojamą MVĮ apibrėžtį

Pagalbą teikiančios institucijos pavadinimas ir adresas:

Conseil général de l'Hérault Hôtel du département 1000, rue d'Alco F-34087 Montpellier cedex 4

Tinklavietė: www.cg34.fr

skyrelis: Économie/agriculture/production/appui au développement/en savoir plus: aide à l'investissement en CUMA.

Reikalavimus atitinkančių su aplinkos apsauga susijusių žemės ūkio paskirties įrengimų sąrašas:

1. Žemės apdirbimo įranga, visų pirma:

Augalų smulkintuvai

Purkštuvai

Girosmulkintuvai

Išpresuotojai

Girovejapjovės

Podirvio plūgai

Akėčios

Naudojant šią įrangą reikia mažiau cheminių piktžolių naikinimo priemonių, pagerėja dirvožemio aeracija, dirvožemis geriau įsisavina organines medžiagas, pagerėja jo struktūra. Su šios žemės ūkio įrangos pirkimu susijusios išlaidos atitinka natūralios aplinkos pagerinimo tikslą pagal Reglamento (EB) Nr. 1857/2006 4 straipsnio 3 dalies d punktą.

2. Biodegalų įranga, visų pirma:

Dekantavimo cisternos

Siloso talpos

Pakavimo mašinos

Siloso saugyklos

Siurbliai

Rūšiavimo mašinos

Saugojimo talpos

Presai

Aliejaus presai

Sliekiniai

Džiovintuvai

Filtrai

Naudojant šią įrangą, iš rapsų ir saulėgrąžų gaminami biodegalai. Įrangos įsigijimas finansuojamas, jei ji naudojama tik biodegalams gaminti.

3. Įranga, skirta darbui su organinėms trąšoms, visų pirma:

Barstymo talpos

Mėšlo kratytuvai

Komposto skirstytuvai

Kompostavimo paketai

Organinių trąšų kratytuvai

Augalų smulkintuvai

Naudojant organines trąšas nebereikia naudoti cheminių trąšų. Be to, organinės trąšos pagerina dirvožemio struktūrą, padidina drėgmės sulaikymo savybes. Taigi ši priemonė atitinka natūralios aplinkos gerinimo tikslą pagal Reglamento (EB) Nr. 1857/2006 4 straipsnio 3 dalies d punktą.

4) Augalų genėjimo įranga, visų pirma:

Vynuogienojų rinktuvai

Mechaniniai retintuvai

Vynuogienojų smulkintuvai

Rišamosios

Viršūnių pjautuvai

Karpomosios

Lapų šalintuvai

Verstuvai

Ši įranga daugiausia naudojama vynuogienojams priraišioti ir jų sklypams prižiūrėti.

Dėl geresnio priraišiojimo sumažėja naudojamų augalų apsaugos produktų kiekis, nes lapų paviršius sumažėja ir tampa sveikesnis.

5. Įranga, dėl kurios sumažėja teršimas augalų apsaugos produktais, visų pirma:

Vynuogių skynimo kombainų plautuvai

Programuojamieji skaitikliai

Tikslios vietos nustatymo įranga Apdorojimas: GPS

Talpų skalavimo įranga

Sprendimų priėmimo pagalbos įranga

Debito reguliavimo įranga

Tyrės rekuperavimo skydelis

Naudojant šią įrangą sumažėja tarša chemikalais, apdorojimas tampa veiksmingesnis.

XA numeris: XA 391/07

Valstybė narė: Ispanija

Regionas: Región de Murcia

Pagalbos schemos arba įmonės, gaunančios individualią pagalbą, pavadinimas: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Teisinis pagrindas: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Pagal schemą planuojamos metinės išlaidos arba bendra įmonei suteiktos individualios pagalbos suma: Planuojamos metinės išlaidos yra 2 000 000 EUR, išlaidų per šešerius metus suma – 12 000 000 EUR

Didžiausias pagalbos intensyvumas: Pagal įsakymo projekto 4 straipsnį pagalbos, skirtos tarybai už Reglamente Nr. 2092/1991 reglamentuojamus produktus, suma per metus negali viršyti 275 000 EUR, o už produktus, reglamentuojamus reglamentuose Nr. 510/2006 ir Nr. 1493/1999, – 160 000 EUR.

Tačiau pagal 3 straipsnio nuostatas didžiausia pagalbos suma priklauso nuo reikalavimus atitinkančių išlaidų pobūdžio. Todėl:

Teikiant pagalbą tarybų veiklai finansuoti (3 straipsnio A dalis), galima kompensuoti iki 70 % informavimo ir produkto kokybės gerinimo išlaidų, patirtų įgyvendinant su maisto kokybe susijusias programas (didžiausia pagalbos suma – 90 000 EUR, 1.1 punktas), ir iki 70 % išlaidų, susijusių su rinkos tyrimais (didžiausia pagalbos suma – 20 000 EUR per metus, 1.3 punktas). Rengiant bendro pobūdžio reklamą, kompensuojama iki 50 % išlaidų; didžiausia pagalbos suma – 20 000 EUR (1.2 punktas).

Privalomų kontrolės priemonių taikymo išlaidos gali būti kompensuojamos iki 100 % arba 60 %, priklausomai nuo to, ar tas priemones taiko Reglamente Nr. 2092/1991 reglamentuojamų produktų tarybos, ar reglamentuose Nr. 510/2006 ir Nr. 1493/1999 reglamentuojamų produktų tarybos (jei taikomi du paskiausiai minėtieji reglamentai, didžiausia pagalbos suma yra 60 000 EUR per metus; 3 straipsnio A dalies 2 punktas).

Steigiant tarybas (3 straipsnio B dalis), pagalba galima kompensuoti iki 100 % išlaidų, neviršijant 60 000 EUR kasmet pirmuosius penkerius metus (didžiausia paramos suma šių penkerių metų laikotarpiu yra 300 000 EUR, 1 punktas); pagalbos, skirtos informavimo, produkto kokybės gerinimo ir reklamos išlaidoms kompensuoti, suma bus palaipsniui mažinama per šiuos pirmus penkerius metus nuo reguliavimo tarybos įsteigimo, o didžiausia pagalbos suma yra tokia pati, kaip jau minėta, tiek bendro pobūdžio reklamos, tiek tyrimų atveju, t. y. 20 000 EUR per metus (2 punktas). Pagalbos, skirtos privalomų kontrolės priemonių taikymo išlaidoms kompensuoti, suma taip pat bus palaipsniui mažinama nuo 100 % iki 60 % išlaidų per pirmus penkerius metus nuo reguliavimo tarybos įsteigimo (tokia pati didžiausia pagalbos suma – iki 60 000 EUR per metus, 3 punktas)

Įgyvendinimo data: 2008 m. sausio mėn.

Pagalbos schemos arba individualios pagalbos trukmė: Iki 2013 m. gruodžio mėn.

Pagalbos tikslas: Įsakymo projekte numatyta pagalba teikiama kilmės vietos bei geografinių nuorodų reguliavimo tarybų ir Mursijos ekologinio ūkininkavimo tarybos veiklai, susijusiai su produktų, kuriuos jos prižiūri, kokybės kontrole bei gerinimu finansuoti, ir naujų tarybų steigimo išlaidoms padengti.

Įsakymo projekte numatytų subsidijų, skirtų tarybų veiklai finansuoti, atžvilgiu, Įsakymo projekto 3 straipsnio A dalies 1 punktas ir B dalies 2 punktas atitinka Reglamento Nr. 1857/2006 15 straipsnio 2 dalies c punktą, d punkto i, iii bei iv papunkčius ir e punktą, o Įsakymo projekto 3 straipsnio A dalies 2 punktas ir B dalies 3 punktas atitinka Reglamento 14 straipsnio a ir e punktus.

Teikiant pagalbą taryboms steigti, taikomos Reglamento 9 straipsnio nuostatos, kuriomis numatytos 3 skyriuje minimos reikalavimus atitinkančios išlaidos, kurios įtrauktos į Įsakymo projekto 3 straipsnio B dalies 1 punktą

Ekonomikos sektorius (-iai): Žemės ūkio gamyba, įskaitant gyvūninius ir augalinius produktus

Pagalbą teikiančios institucijos pavadinimas ir adresas:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Interneto svetainė: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Kita informacija: Pagalba ne išmokama tiesiogiai ūkininkams, o skiriama per kilmės vietos nuorodų bei geografinių nuorodų reguliavimo tarybas ir Mursijos ekologinio ūkininkavimo tarybą; pagalba skiriama ūkininkams, kurie gamina produktus, reglamentuojamus 2006 m. kovo 20 d. Tarybos reglamente Nr. 510/2006 dėl žemės ūkio produktų ir maisto produktų geografinių nuorodų ir kilmės nuorodų apsaugos, 1999 m. gegužės 17 d. Tarybos reglamente Nr. 1493/1999 dėl bendro vyno rinkos organizavimo ir 1991 m. birželio 24 d. Tarybos reglamente Nr. 2092/1991 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų.